બોપલ પોલીસ સ્ટેશનમાં જિગીશાએ કરેલા ફરિયાદ પ્રમાણે લગ્નનાં થોડાક સમય પછી આઇવીન ડિસોઝા ચરસ ગાંજાની લતે ચઢી ગયો હતો. જેને કારણે અવારનવાર મારઝુડ કરતો હતો. ત્યાર બાદ જિગીશા અને આઇવીન બંને દોહા નોકરી કરવા માટે ચાલ્યાં ગયાં. જ્યાં આઇવીન ડિસોઝાની ડોક્ટર બહેન અને બનેવી રહે છે. આઇવીન ડિસોઝા પોર્નોગ્રાફી ફિલ્મો જોઇને પત્ની સાથે બળજબરીથી શારીરિક સંબંધ બાંધતો હતો. જિગીશાએ તેના ઇ મેઇલ હેક કર્યા હોવાનો પણ આક્ષેપ કર્યો છે. પતિથી ત્રાસેલી જિગીશા તેના પુત્રને લઇને વર્ષ ર૦૧૪માં અમદાવાદ આવી. તેણે બોપલ પોલીસ સ્ટેશનમાં આઇવીન ડિસોઝા વિરુદ્ધમાં બળાત્કાર તથા મારપીટની ફરિયાદ કરી હતી. કેસની તપાસ બોપલના તત્કાલીન પીઆઇ એ.બી.વાણંદ ચલાવી રહ્યા હતા ત્યારબાદ ફરિયાદના દસ દિવસ પછી આ કેસની તપાસ લોકલ ક્રાઇમ બ્રાંચને સોંપવામાં આવી હતી. આરોપી આઇવીન ડિસોઝાએ ફરિયાદ રદ કરવા માટે હાઇકોર્ટેમાં અરજી કરી હતી હાઇકોર્ટે આઇવીન ડિસોઝાની અરજીને ફગાવી હતી અને કેસમાં ઝડપી તપાસ કરીને આરોપીને પકડી પાડવા માટે આદેશ કર્યાે હતાે. હાઇકોર્ટે જોકે ધરપકડ સામે સ્ટે આપ્યો હતો.